Diari Oficial de la Generalitat Valenciana


Sumari del DOGV 9786, del 12-02-2024 (2024/1052)

RESOLUCIÓ de 18 de gener de 2024, del Servei de Relacions Laborals i Gestió de Programes, per la qual es disposen el registre i la publicació del text de l'acta de la reunió de la Comissió Paritària del I Conveni col·lectiu de comerç tèxtil de la Comunitat Valenciana, realitzada el dia 27 de desembre de 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9786

Data del DOGV
:   12-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1052


Data del document
:   18-01-2024

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació

RESOLUCIÓ de 18 de gener de 2024, del Servei de Relacions Laborals i Gestió de Programes, per la qual es disposen el registre i la publicació del text de l'acta de la reunió de la Comissió Paritària del I Conveni col·lectiu de comerç tèxtil de la Comunitat Valenciana, realitzada el dia 27 de desembre de 2023. [2024/1052]  
Vist el text de l'acta de la reunió de la Comissió Paritària del I Conveni col·lectiu de comerç tèxtil de la Comunitat Valenciana, realitzada el dia 27 de desembre de 2023, subscrit, d'una part, pel Gremi de Comerciants de Tèxtils, Moda i Complements de la Comunitat Valenciana (GRECOTEX - CV) i la Confederació de Comerciants i Autònoms de la Comunitat Valenciana (COVACO - Tèxtil) i, d'una altra, per la Unió General de Treballadors del País Valencià (UGT-PV) i la Confederació Sindical de Comissions Obreres del País Valencià (CCOO-PV), i de conformitat amb el que es disposa en l'article 2.1.c) del Reial decret 713/2010, de 28 de maig, sobre registre i depòsit de convenis i acords col·lectius de treball, i en l'article 3 de l'Ordre 37/2010, de 24 de setembre, de la Conselleria d'Economia, Hisenda i Ocupació, per la qual es crea el Registre de la Comunitat Valenciana de Convenis i Acords Col·lectius de Treball, este Servei de Relacions Laborals i Gestió de Programes, d'acord amb el que s'establix en l'article 51.1 de l'Estatut d'Autonomia de la Comunitat Valenciana, i en l'article 17 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resol:  
  
  
Primer  
Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i el depòsit de l'acta que recull els acords aconseguits.  
  
  
Segon  
Disposar-ne la publicació en el Diari Oficial de la Generalitat Valenciana.  
  
València, 18 de gener de 2024. La cap del Servei de Relacions Laborals i Gestió de Programes: Aurora Valero Alcaraz.  
  
  
Acta de la reunió de la Comissió Paritària del I Conveni col·lectiu de comerç tèxtil de la Comunitat Valenciana, realitzada el dia 27 de desembre de 2023  
  
A València, en la seu de GRECOTEX - CV (Gremi de Comerciants Tèxtils, de Moda i Complements de la Comunitat Valenciana), a les deu hores del dia vint-i-set de desembre de dos mil vint-i-tres, es reunix la Comissió Paritària del I Conveni col·lectiu de comerç tèxtil de la Comunitat Valenciana.  
Integren la Comissió Paritària els membres que s'indiquen al final, representants de les organitzacions empresarials: Gremi de Comerciants Tèxtils, Moda i Complements de la Comunitat Valenciana (GRECOTEX - CV) i la Confederació de Comerciants i Autònoms de la Comunitat Valenciana (COVACO - Tèxtil), i de les organitzacions sindicals: Federació de Serveis, Mobilitat i Consum d'UGT País Valencià (FeSMC - UGT) i la Federació de Serveis de CCOO del País Valencià (SERVEIS - CCOO)  
Oberta la sessió, els assistents  
  
Exposen:  
La reunió té com a únic punt de l'ordre del dia emetre acta de resolució de la consulta plantejada per la Federació de Serveis de CCOO de la província d'Alacant relativa a l'article 44 del Conveni col·lectiu de comerç tèxtil de la Comunitat Valenciana, «Treball en festius», el qual remet a l'article 27 del Conveni col·lectiu provincial de comerç tèxtil d'Alacant, «Treball en diumenges i dies festius».  
  
En concret, es pregunta sobre la correcta aplicació de la compensació del treball en diumenge i dies festius de les contractacions parcials.  
Després de diverses manifestacions dels presents,  
  
Acorden:  
1. Que la resolució a la consulta plantejada queda perfectament explicada en el text de l'article 27 del Conveni col·lectiu provincial de comerç tèxtil d'Alacant, «Treball en diumenges i dies festius», que transcrit literalment diu:  
«1. Les parts signants del present conveni compartixen, com a objectiu prioritari, conciliar la vida personal i laboral, augmentar la productivitat, donar suport al rendiment escolar, afavorir la igualtat, disminuir la sinistralitat, millorar la qualitat de vida, cuidar i mantindre hàbits saludables, i, en definitiva, donar major valor al temps.  
Per això, en el cas que s'òbriguen els establiments en estos dies acollint-se a l'autorització administrativa oportuna, la prestació del servici per part de tots els treballadors afectats pel present conveni col·lectiu serà de manera voluntària, i seran compensades les hores treballades amb un increment del 50% sobre el valor de l'hora ordinària. Estes hores computaran a l'efecte de la jornada màxima anual establida en el present conveni.  
2. Així mateix s'aprova depositar la present acta davant de l'autoritat laboral, a efectes de la publicació i altres efectes legals oportuns, i es faculta per a este tràmit Vicente Martínez Trenco, amb DNI \*\*\*569\*\*.»  
  
  
I per a deixar-ne constància, signen este acord al lloc i en la data indicats més amunt.  
  
A les onze hores del dia vint-i-set de desembre de dos mil vint-i-tres, s'alça la sessió.  
  
Per CCOO: Salvador J. Mejías Sahuquillo.  
Per UGT: Esteban Ramos Cano.  
Per COVACO: Pere Anrubia Gandía, Amparo Barroso Gómez.  
Per GRECOTEX - CV: Agustín Benavent González, Mari Carmen Pisón Mainar.